PROKAL.CO, Amat -ngaran sikung ni asal sambat nang manulis haja wal lah- sabalum puasaan sudahnya marancanakan handak bagarakan sahur lawan kekawalannya satiap subuh.
Amat nang saban hari kada parnah baik gawian tu kesahnya handak becari pahala bulan puasa. Ngarannya katuju bagadang makanya tu Amat mamilih bagarakan sahur lawan bubuhan inya.
Nihat handak bagarakan sahur tu dipandirkan Amat lawan kuitannya nang girang banar. Maklum Amat saban tahun ngalih amun disuruh bapuasa.
Biar magin samangat Amat. Kuitannya bajanji ampihan kaliling bagarakan sahur, semuaan bubuhan Amat disuruh datang ka rumah gasan sahur barsama.
Dipadahi nang kaya itu Amat hancap bulik ka rumah lawan bubuhannya imbah kaliling mambanguni urang sakampung.
Pina nyaman Amat lawan bubuhannya mambantas. Bantasan nang diulah kuitannya lingis kada basisa.
Imbah mambantas Amat lawan bubuhannya lalu guringan di wadah Amat. Imbah siang Amat lawan bubuhannya tu hanyar bangun guring.
Kada tahu bulan puasa. Amat nang dasar mucil bedudukan lawan berokoan di muka rumah.
"Mat, ikam kada puasa kah," takun kuikannya mangajuti.
"Nah kada mak ai. Bangun guring parut ulun lapar," sambat Amat.
"Bujur-bujur ikam ni. gasan apa tadi subuh mamak hibak maulah bantasan," sarik kuitannya.
"Astaga itu bantasan gasan ulun sahur kah mak," takun Amat.
"Iya lah. Ikam kira selamatan kah," hamuk kuitannya.
"Nah mak. Ulun tadi malam kada umpat mambantas, makanya parut ulun lapar," pandir Amat.
"rasakan. Ikam bantas haja rokok tu gasan sahur," sarik kuitannya. (oke/beb)
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn